मांगों को पूरा कराने स्वास्थ्य कर्मियों ने लगाई काली पट्टी
प्रदेश स्वास्थ्य कर्मचारी संघ के आह्वान पर स्वास्थ्य कर्मचारी अपनी विभिन्न मांगों को लेकर चरणबद्ध आंदोलन कर रहे हैं। जिसका प्रथम चरण 1 से 7 मार्च तक काली पट्टी लगाकर कार्य करते हुए शांतिपूर्वक विरोध प्रदर्शन किया जा रहा है। 8 मार्च को जिला स्तर पर एक दिवसीय धरना प्रदर्शन करते हुए हस्ताक्षर युक्त ज्ञापन कलेक्टर के माध्यम से प्रमुख सचिव स्वास्थ्य छत्तीसगढ़ शासन को सौंपा जाएगा।
25 मार्च को प्रांत स्तर पर धरना-प्रदर्शन कर मुख्यमंत्री छत्तीसगढ़ शासन को ज्ञापन सौंपा जाएगा। कर्मचारियों की प्रमुख मांगों में पहला सभी संवर्ग के कर्मचारियों का वेतन विसंगति दूर करने की मांग, दूसरा सभी स्वास्थ्य कर्मचारियों को उनके सेवाकाल में चार स्तरीय पदोन्नत वेतनमान का लाभ दिया जाए जिसके परिपालन में स्वास्थ विभाग के कर्मचारी जिला के अध्यक्ष जसराज शर्मा के नेतृत्व में डौंडी लोहारा ब्लाक के विभिन्न स्वास्थ केन्द्रो में काली पट्टी लगाकर विरोध प्रदर्शित करते हुए नियमित शासकीय कार्य संपादन कर रहे हैं। नीलिमा टंडन, मधु बेल, चंदन मधु साहू, चंदा, रूपेश श्रीवास्तव, परम साहू, लैब टेक्नीशियन मुकेश राणा, ममता, गोकुल आदि शामिल हुए।
डौंडीलोहारा. काली पट्टी लगाकर विरोध प्रदर्शन करते स्वास्थ्य कर्मचारी।
hin_Deva hin_Deva hin_Deva hin_Deva